 Èrò àwọn ọmọ Nàìjíríà lórí Democracy Day Nàìjíríà n ṣe àjọyọ ọdún kejìdínlógún tí wọn ti n lo ètò ìṣèjọba àwaarawa. Àyájọ ọjọ nàá jẹyọ lọdún 1999, lẹyìn tí Nàìjíríà ti wà lábẹ ìṣàkóso ológun fún ọdún mẹẹdógún. Bákan nàá ni ti ọdún 2018 n ṣe àmì ọdún mẹta tí ẹgbẹ òṣèlú All Progressives Congress, APC, ti wà lórí àga ìṣàkóso Nàìjíríà, lẹyìn ọdún mẹrìndínlógún tí Peoples Democratic Party, PDP, fi ṣèjọba. Ṣíṣe àjọyọ ètò ìṣèjọba àwa ara wa lọjọ kọkàndínlọgbọn, oṣù Karùn ún ṣábà maa n fa àríyànjiyàn, pẹlú bí èrò kálukú ṣe maa n ṣọtọọtọ lórí pàtàkì ọjọ nà. Kín ni àwọn ọmọ Nàìjíríà n sọ? Bí àwọn kan ṣe n rí ọjọ nàá bí ànfàání láti ṣàjọyọ àwọn nkan rere tó n jẹyọ lára irú ìṣèjọba bẹ ẹ, láwọn kan n takò ó pẹlú àríyànjiyàn pé kò sí nkankan tó wú ni lórí, tó n pé fùn àjọyọ ní Nàìjíríà, pàápàá nípa ìjọba rẹ. Àwọn kan tilẹ ní àkóba ni ètò ìṣèjọba àwaarawa ju ti tẹlẹ lọ. Bákan nàá, ni àwọn mì í tilẹ di ẹbi àwọn ìṣòro tí Nàìjíríà ní ru àwọn ọmọ orílẹèdè ọhún fún ra wọn, tí kií sì i ṣe ètò ìṣèjọba ọhún tó ti mú ìdàgbàsókè bá àwọn orílẹèdè mi í ní àgbáyé, tó sì ti gbá wọn kúrò lóko ẹrú, àti ìyà. Ẹwẹ, àwọn kan ní ìjọba Muhammadu Buahri kó tì ṣe àsẹyọrí kankan láti ọdún mẹta tó ti wà lórí àga ìṣàkóso, pàápàá lórí ètò ọrọ ajé àti ààbò. Láti ìgbà tí ètò ìṣakóso nàá ti bẹrẹ ní oríṣiríṣi awuyewuye ti n wáyé lórí àwọn ẹjẹ tí Buahri jẹ lásìkò ìpolongo ìbò tó ṣe ṣáàjú ètò ìdìbò gbogboogbo tó wáyé lọdún 2015, pàápàá lórí ètò ààbò àti ọrọ ajé, pẹlú bí ọpọlọpọ ọmọ Nàìjíríà ṣe n sọ pé ìjọba Buhari kò ṣe tó. Èyí n wáyé nítorí ìkọlù tí àwọn darandaran Fulani n ṣe jákèjádò orílẹ-èdè yìí, àti ní pàtàkì, ìpínlẹ Benue. Bákan nàá ni tí àwọn ìkọlù tí ikọ Boko Haram n ṣe. Onímọ nípa ètò ọrọ ajé sọrọ lórí ipò tí ọrọ ajé Nàìjíríà wà. Ẹwẹ, onímọ kan nípa ètò ààbò, Ọgbẹni Richard Amuwa, sọ fún BBC Yoruba pé, ohun tí àwọn ará ìlú n sọ ló yẹ kí ìjọba Buhari fi ṣe òdinwọn àṣeyọrí ìṣàkóso rẹ, nítorí pé àwọn ló mọ bí ààbò ṣe wà fún ẹmí àti dúkìá wọn. Àti pé, ó yẹ kí Buhari ti pàárọ àwọn olórí láwọn iléesẹ ètò ààbò Nàìjíríà. Attahiru Jega pe àwọn Asòfin ní olè Ààrùn Ebola ti wá ni kòkòrò ajokorun : Lọjọ kọkàndínlọgbọn ni àwọn ọmọ orílẹèdè Nàìjíríà n ṣe àjọyọ ọdún kọkàndínlógún tí wọn ti n lo ètò ìṣèjọba àwa ara wa. 